3.

Doložka o prednosti medzinárodnej zmluvy pred zákonmi Slovenskej republiky

1. 	Gestor zmluvy: 
    Ministerstvo vnútra SR.

2. 	Názov zmluvy: 
     Jednostranné zrušenie vízovej povinnosti pre štátnych občanov Japonska.

3. 	Účel a predmet zmluvy a jeho úprava v legislatíve SR:
     Účelom dohody je umožniť štátnym občanom Japonska vstupovať na územie Slovenskej republiky bez víz a zdržiavať sa na ňom 90 dní.
     Právny základ tvorí zákon č. 73/1995 o pobyte cudzincov v znení neskorších predpisov, ktorý v § 3 odsek 1 ustanovuje: „Cudzinec smie vstúpiť na územie Slovenskej republiky a zdržiavať sa na ňom len s platným cestovným dokladom opatreným vízom Slovenskej republiky, ak medzinárodná zmluva, ktorou je Slovenská republika viazaná, neustanovuje inak. Vízum sa nevyžaduje, ak tak určí vláda Slovenskej republiky.“. 

4. 	Priama úprava práv alebo povinností fyzických osôb alebo právnických osôb vo vzťahu k príslušným zákonom SR:
     Dohoda priamo neukladá práva a povinnosti fyzickým osobám a právnickým osobám vo vzťahu k zákonom Slovenskej republiky.     

5. 	Kategória zmluvy podľa čl. 7 ods. 4 Ústavy SR (vyžaduje pred ratifikáciou súhlas NR SR):
     Uvedený dokument nepatrí do kategórie zmlúv špecifikovaných v článku 7 ods. 4 Ústavy SR, a preto nevyžaduje pred ratifikáciou súhlas Národnej rady Slovenskej republiky.     

6. 	Kategória zmluvy podľa čl. 7 ods. 5 Ústavy SR (má prednosť pred zákonmi):
     Uvedený dokument nepatrí do kategórie zmlúv špecifikovaných v článku 7 ods. 5 Ústavy Slovenskej republiky.

7. 	Analýza dôvodov, pre ktoré je možné uvedenú zmluvu považovať za takú, ktorá má prednosť pred zákonmi SR.
Uvedené jednostranné zrušenie vízovej povinnosti nepatrí do kategórie zmlúv špecifikovaných v článku 7 ods. 4 a ods. 5 Ústavy Slovenskej republiky a nemá prednosť pre zákonmi Slovenskej republiky. Ustanovenia dohody sú v súlade so zákonmi Slovenskej republiky.

8. 	Analýza dopadov prijatia medzinárodnej zmluvy, ktorá má prednosť pred zákonmi, na slovenský právny poriadok (t. j. potreba zrušenia, resp. adaptácia duplicitnej právnej úpravy s vyznačením konkrétnych zákonov, resp. paragrafov).
     Na uzavretie alebo vykonávanie uvedenej dohody nie je potrebné zrušiť alebo prijať žiadny predpis.